
			Către,

	Vă înaintăm, alăturat, raportul asupra proiectului de Lege pentru completarea art.16 alin.(3) din Legea nr.215/2016 privind ceremoniile oficiale, transmis Comisiei pentru administraţie publică şi amenajarea teritoriului pentru dezbatere în fond, cu adresa nr. PLx. 158/2026 din 9 martie 2026.



PREŞEDINTE

Flrin-Claudiu ROMAN

asupra proiectului de Lege pentru completarea art.16 alin.(3) din Legea nr.215/2016 privind ceremoniile oficiale

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică şi amenajarea teritoriului a fost sesizată spre dezbatere în fond, cu proiectul de Lege pentru completarea art.16 alin.(3) din Legea nr.215/2016 privind ceremoniile oficiale, transmis cu adresa nr. PLx. 158/2026 din 9 martie 2026.
	În conformitate cu prevederile art.92 din Regulamentul Camerei Deputaţilor, republicat, cu modificările ulterioare și ale art.75 din Constituţia României, republicată, Camera Deputaţilor este Cameră decizională.
	Senatul, în calitate de primă Cameră sesizată, a adoptat proiectul de lege în ședința din 4 martie 2026, cu respectarea prevederilor articolului 76 alineatul (2) din Constituția României, republicată.
Consiliul Legislativ a avizat negativ proiectul de lege, conform avizului nr. 15 din 12 ianuarie 2026. 
Consiliul Economic și Social a avizat favorabil proiectul de lege, conform avizului nr. 79 din 23 decembrie 2025. 
Comisia pentru drepturile omului, culte și problemele minorităților naționale a avizat favorabil, conform avizului nr. 4c-6/196 din 17  martie 2026.
Comisia juridică, de disciplină și imunități a avizat negativ, conform avizului nr. PLx 158/2026 din 21  aprilie 2026.

	Proiectul de lege are ca obiect de reglementare completarea art.16 alin.(3) din Legea nr.215/2016, cu o noua litera, lit.f1), în sensul extinderii categoriilor de reprezentanţi care pot depune coroane de flori la ceremoniile oficiale, prin includerea Asociaţiei foştilor deţinuţi politici din România (AFDPR)..
	Potrivit prevederilor art. 62 și 133 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi-a desfăşurat lucrările, în sistem mixt, în ședința din data de 5 mai 2026. 
La lucrările Comisiei pentru administrație publică și amenajarea teritoriului deputații au fost prezenți conform listei de prezență. 
	În urma examinării proiectului de lege şi a opiniilor exprimate, membrii Comisiei au hotărât, cu majoritate de voturi, adoptarea proiectului de Lege privind aprobarea Ordonanţei Guvernului nr.1/2024 pentru completarea art.17 din Legea nr.215/2016 privind ceremoniile oficiale, cu amendamente admise prezentate în anexa la prezentul raport.
În raport cu obiectul şi conţinutul său, proiectul de lege face parte din categoria legilor ordinare.



	PREȘEDINTE,
Florin Claudiu-ROMAN
	SECRETAR,
NAGY Szabolcs 









Consilier parlamentar, Nicoleta TOMA

Anexa

Amendamente admise

	Nr.
Crt.
	Text Legea nr.215/2016
	Text inițiativă legislativă
	Amendamente propuse
	Motivare

	1. 
	
	LEGE
pentru completarea art.16 alin.(3) din Legea nr.215/2016 privind ceremoniile oficiale

	Nemodificat
	

	0. 
	
	Articol unic.- La articolul 16 alineatul (3) din Legea nr.215/2016 privind ceremoniile oficiale, publicată în Monitorul Oficial al României, Partea I, nr. 915 din 14 noiembrie 2016, cu completările ulterioare, după litera f) se introduce o nouă literă, lit.f¹), cu următorul cuprins:
	Articol unic.- La articolul 16 alineatul (3) din Legea nr.215/2016 privind ceremoniile oficiale, publicată în Monitorul Oficial al României, Partea I, nr. 915 din 14 noiembrie 2016, cu completările ulterioare, după litera f) se introduc două noi litere, literele f1) și f2), cu următorul cuprins:

Autor: Alin Chirilă, deputat PSD, Florin-Claudiu Roman, deputat PNL

	



	0. 
	Art. 16. - (3)	În cadrul unei ceremonii oficiale va putea fi depusă câte o singură coroană din partea următoarelor entităţi prezente:
a)	Preşedintele României/Administraţia Prezidenţială;
b)	Parlamentul României;
b1)	Parlamentul European;
c)	Guvernul României/prefectul;
d)	primarul localităţii unde are loc ceremonia;
e)	preşedintele consiliului judeţean;
f)	corp diplomatic;
g)	entitatea organizatoare.
	,,f1) Asociația foştilor deținuți politici din România;"
	f1) – nemodificat

,,f2) Asociația Națională a Veteranilor de Război și Asociația Militarilor Veterani și Veteranilor cu Dizabilități ”Sfântul Mare Mucenic Dimitrie Izvorâtorul de Mir” - AMVVD, asociații  militare reprezentative la nivel național și de utilitate publică;"

Autor: Alin Chirilă, deputat PSD, Florin-Claudiu Roman, deputat PNL

	Asociațiile veteranilor militari reprezintă, în mod organizat, interesele și valorile acestei categorii, având un rol activ în păstrarea memoriei faptelor de arme, în promovarea spiritului civic și în sprijinirea membrilor lor. Lipsa unei mențiuni exprese în ordinea de precădere conduce, în practică, la o reprezentare neuniformă și uneori insuficientă a acestora în cadrul evenimentelor oficiale, ceea ce poate genera percepții de marginalizare sau subevaluare a contribuției lor.
Prin introducerea acestei categorii în ordinea de precădere se urmărește asigurarea unui tratament unitar și echitabil, precum și consolidarea respectului instituțional față de veteranii militari.

